AndreaBozzo/ceres-open-data-index huggingface dataset:
JHS 166 Julkisen hallinnon IT-hankintojen yleiset sopimusehdot (JIT 2015)

Tämä suositus määrittelee julkisen hallinnon yleiset sopimusehdot tieto- ja viestintäteknologian ja palvelujen hankinnassa. Yleisten sopimusehtojen lisäksi suositukseen kuuluu joukko hankinnan kohteen mukaisia erityisehtoja. Suositus on tarkoitettu julkisen hallinnon hankintayksiköille niiden tehdessä tieto- ja viestintätekniikan ja palvelujen hankintoja.

Tämä suositus korvaa aiemmat julkisen hallinnon IT-hankintojen yleiset sopimusehdot (JIT 2007).

Tags: JIT, julkisen hallinnon IT-hankinnat, julkisen hallinnon IT-hankintojen yleiset sopimusehdot, julkiset hankinnat
Organization: Valtiovarainministeriö
JHS 164 Tunnistautuminen ja maksaminen sähköisessä asioinnissa VETUMA-palvelun avulla

Suosituksen tarkoituksena on kuvata kansalaisen verkkotunnistamis- ja maksamispalvelun (VETUMA) sovellettavuus, keskeinen toiminnallisuus ja käyttöönotto. Suosituksessa kuvataan VETUMA-palvelun tärkeimmät käyttökohteet ja käyttötavat. Suositus kuvaa myös VETUMA-palvelun sovellusohjelmille tarjoaman keskeisen toiminnallisuuden asiakasnäkökulmasta. (18.08.2011)

Tags: sähköinen tunnistaminen, yhteentoimivuus
Organization: Valtiovarainministeriö
JHS 163 Suomen korkeusjärjestelmä N2000

Suositus on tarkoitettu paikkatietoaineistojen ja -järjestelmien tuottajille ja käyttäjille. Suositus on luonteeltaan tekninen ja siinä määritellään Suomen valtakunnallinen korkeusjärjestelmä N2000. Valtakunnallisissa kartastotöissä ja paikkatietopalveluissa suositellaan käytettäväksi kuvattua korkeusjärjestelmää N2000. (18.08.2011)

Tags: paikkatiedot, yhteentoimivuus
Organization: Valtiovarainministeriö
JHS 162 Paikkatietojen mallintaminen tiedonsiirtoa varten

Tämä suositus koskee siirrettävien paikkatietojen mallintamista. Suositusta on noudatettava niiden tietojen osalta, jotka halutaan tuoda paikkatietojen yhteiskäytön piiriin. Suositus ei koske tiedontuottajaorganisaation sisäisiä tietomalleja; ne voivat olla organisaation oman toiminnan kannalta tarkoituksenmukaisessa muodossa. Yhteiskäytön piiriin tuotavat aineistot on kuitenkin voitava muuntaa tämän suosituksen mukaisesti laadittuun tietomalliin tiedonsiirtoa varten. Suositus ei kata sellaisten ilmiöiden mallintamista, joiden sijaintitieto voidaan luontevimmin esittää rasterimuotoisena. (18.08.2011)

Tags: paikkatiedot, yhteentoimivuus
Organization: Valtiovarainministeriö
JHS 160 Paikkatiedon laadunhallinta

Suosituksessa määritellään kansainvälisiin standardeihin perustuva paikkatiedon laadunhallinnan ja arviointimenettelyn viitekehys. Suosituksen keskeiset kokonaisuudet ovat paikkatiedon laadun mittaaminen, arviointi sekä laatutulosten raportointi. Suositus on tarkoitettu paikkatiedon tuottajille, joiden tehtävänä on arvioida tietoaineistonsa laatua asiakkaan vaatimusten mukaisesti sekä raportoida arvioinnin tuloksena saadut laatutulokset. Suositusta voidaan hyödyntää myös tuottajan ja asiakkaan välisen paikkatiedon laatuvaatimusten määrittelyn yhteydessä. (18.08.2011)

Tags: paikkatiedot, yhteentoimivuus
Organization: Valtiovarainministeriö
JHS 158 Paikkatiedon metatiedot

Suosituksessa määritellään vektori- ja rasterimuotoisten paikkatietojen metatiedon sisältö ja annetaan ohjeita paikkatiedon kuvaamiseen ja metatiedon dokumentoimiseen. Suositus koskee ensisijaisesti digitaalisia paikkatietoja. Vuonna 2010 julkaistussa päivityksessä on otettu huomioon INSPIRE-direktiiviin liittyvän metatietoasetuksen vaikutukset. INSPIRE-metatietoprofiili on kuvattu suosituksen kokonaan uusitussa liitteessä 4. (18.08.2011)

Tags: paikkatiedot, yhteentoimivuus
Organization: Valtiovarainministeriö
JHS 157 Asiakaspäätteet julkishallinnossa

Suosituksen tarkoituksena on ohjeistaa julkishallinnon toimijoita asiakaspäätteiden ja niihin liittyvien ohjelmistojen ja palveluiden hankinnassa sekä päätteiden käyttöönotossa, sijoituksessa, käytössä, hallinnoinnissa ja ylläpidossa. Suosituksessa erotellaan asiakaspäätteet kahteen kategoriaan: verkkopäätteisiin ja asiointipäätteisiin. Ensimmäinen on tarkoitettu pääasiassa Internet-verkon käyttöön esim. tiedonhakuun ja jälkimmäinen vaativampaan verkkoasiointiin. Erityisryhmät on pyritty ottamaan mahdollisimman hyvin huomioon erityisesti asiointipäätteen kokoonpanon määrittelyssä. Suositus koskee kaikkia julkishallinnon organisaatioita, jotka tarjoavat asiakaspäätteitä asiakkaidensa käyttöön. (18.08.2011)

Tags: päätteet, yhteentoimivuus
Organization: Valtiovarainministeriö
JHS 156 Asiakirjojen ja tietojen rekisteröinti sähköisen asioinnin ja asiankäsittelyn tiedonhallinnassa

Suosituksen tarkoituksena on auttaa viranomaista luomaan toimiva perusta sähköisen asioinnin ja asiankäsittelyn tiedonhallinnalle. Suosituksessa ei tarkastella koko asiankäsittelyprosessia, vaan tarkastelun kohteena on asioiden ja asiakirjojen rekisteröinti, rekisteröintiin liittyvät normit, vaatimukset ja ohjeet sekä se, miten rekisteröintiä voidaan hyödyntää asiakirjallisen tiedon käsittelyssä. Sähköisten palveluiden rakentaminen vaatii yleensä palveluprosessien mallintamista ja niissä apuna käytettävien tietojärjestelmien määrittelyä. Tällöin myös yleensä ratkaistaan asioiden ja asiakirjojen rekisteröintitarve kyseisessä käsittelyprosessissa. Asioiden ja asiakirjojen käsittelyyn vaikuttaa merkittävä määrä lakeja, asetuksia ja muuta ohjeistusta. JHS 156 auttaa identifioimaan keskeiset asiakirjahallinnon asettamat perusvaatimukset, joita rekisteröinnin suunnittelutyölle on asetettu, sekä listaa näihin vaatimuksiin liittyvän keskeisen ohjeistuksen. (18.08.2011)

Tags: asiakirjat, sähköinen asiointi, yhteentoimivuus
Organization: Valtiovarainministeriö
JHS 155 Verkkolaskujen käyttö julkishallinnossa

Suositus sisältää suositukset julkishallinnon verkkolaskun käytöstä. Suosituksen avulla halutaan tehostaa julkishallinnon toimintoja lisäämällä verkkolaskujen lähettämistä ja vastaanottamista. Verkkolasku on keskeinen osa sähköistä taloushallintoa ja paperittomuutta. Yleisenä tavoitteena on, että verkkolaskujen osuus kaikkien Suomessa lähetettävien laskujen osuudesta kasvaa nopeasti. Tähän tavoitteeseen pyritään yhdenmukaistamalla ja yksinkertaistamalla laskujen käsittelyrutiineja ja käyttämällä vain yleisesti käytössä olevia toimintamalleja. Tämä suositus korvaa vanhan JHS 155-suosituksen (2003-11-17). (18.08.2011)

Tags: taloushallinto, yhteentoimivuus
Organization: Valtiovarainministeriö
JHS 152 Prosessien kuvaaminen

Suosituksen tarkoitus on yhdenmukaistaa ja selkeyttää julkisen hallinnon prosessien kuvaamista. Prosessien kehittäminen liittyy organisaation suunnitteluun ja kehittämiseen ja sen pohjana ovat organisaation visiot, strategiat ja toimintaperiaatteet. Prosessikuvaukset ovat prosessien johtamisen, hallinnan ja parantamisen väline. Lisäksi prosessikuvauksia käytetään tehtäviin ja toimintaan perehdyttämiseen, koulutukseen ja tietojärjestelmien kehittämiseen. Tässä suosituksessa prosessit jaetaan neljään kuvaustasoon (prosessikartta, toimintamalli, prosessin kulku ja työnkulku). Kuvausten yksityiskohtaisuus lisääntyy kuvaustasoittain. Prosessien mallinnuksessa sovelletaan OMG:n (Object Management Group) BPMN-määritystä (Business Process Modeling Notation), joka määrittelee kuvauksessa käytettävät symbolit. Tämän suosituksen käyttäjiä ovat kaikki julkisen sektorin toimijat, jotka työssään kuvaavat prosesseja. (18.08.2011)

Tags: yhteentoimivuus
Organization: Valtiovarainministeriö
JHS 146 Julkisuuslain mukaisen tietojärjestelmäselosteen laadintasuositus

Suosituksen tarkoituksena on yhdenmukaistaa julkisuuslain edellyttämän tietojärjestelmäselosteen laadintaa sekä helpottaa julkisuuslain toteuttamista. (18.08.2011)

Tags: yhteentoimivuus
Organization: Valtiovarainministeriö
JHS 143 Asiakirjojen kuvailun ja hallinnan metatiedot

Suositus on tarkoitettu asiakirjahallinnon tarpeisiin sekä julkisen hallinnon asiakirjojen julkaisemiseen erityisesti verkkojulkaisuina. Suositus on syytä huomioida asiakirjojen hallinta- ja julkaisujärjestelmäsovellusten suunnittelussa. Suosituksen kohderyhmänä ovat erityisesti asiakirjahallinnon tietojärjestelmien ja julkaisujärjestelmien suunnitteluun ja hankintaan osallistuvat sekä järjestelmätoimittajat. Suositus on sovellettavissa myös yksityissektorilla esim. määriteltäessä metatietoja dokumenttienhallintajärjestelmiä varten. (18.08.2011)

Tags: asiakirjahallinto, yhteentoimivuus
Organization: Valtiovarainministeriö
Tietojärjestelmäluettelon avaamisohje kunnille

6aika-kaupunkien laatima ohje tietojärjestelmäluettelon avaamisesta. Ohjeen tarkoitus on tukea kuntia, jotka haluavat avata tietojärjestelmäluettelon avoimena datana. 

Tags: tietojärjestelmäpalvelut, tietojärjestelmät
Organization: Suomen kuntaliitto ry
JHS 197 EUREF-FIN -koordinaattijärjestelmät, niihin liittyvät muunnokset ja karttalehtijako

Tämä julkisen hallinnon suositus määrittelee EUREF-FIN-datumiin pohjautuvat koordinaattijärjestelmät, niiden väliset koordinaattikonversiot ja suositellut koordinaattimuunnokset EUREF-FIN:n ja kartastokoordinaattijärjestelmän (KKJ) välille. Tässä suosituksessa määritellään lisäksi EUREF-FIN:n kanssa käytettävät karttaprojektiot, tasokoordinaattijärjestelmät ja karttalehtijako. Suositus antaa työkalut ETRS-TM35FIN- ja ETRS-GKn -tasokoordinaattijärjestelmien käyttöönottoon, sekä näihin liittyvät projektiokaavat ja esimerkit. 

Tämä suositus korvaa JHS 154 ETRS89 -järjestelmään liittyvät karttaprojektiot, tasokoordinaatistot ja karttalehtijako -suosituksen. Suositus on kirjoitettu JHS 136 -suosituksessa kuvatun teknisen eritelmän muotoon. Vaatimukset on erotettu muusta tekstistä ja vaatimusten muoto on esitetty lihavoituna. Tässä JHS-suosituksessa esitetyt vaatimukset eivät ole julkisen hallinnon organisaatioille velvoittavia. Suosituksen hyödyntäjien tulee kuitenkin ottaa huomioon muun muassa INSPIRE-direktiiviin liittyvät säädökset. Suositus antaa työkalut INSPIRE-säädösten täyttämiseen koordinaattijärjestelmien osalta.

Tags: EUREF-FIN, karttalehtijako, karttaprojektiot, koordinaattijärjestelmät, koordinaattikonversiot, koordinaattimuunnokset, tasokoordinaattijärjestelmät
Organization: Valtiovarainministeriö
JHS 196 EUREF-FIN -järjestelmän mukaiset koordinaatit Suomessa

Tässä suosituksessa kuvataan yleiseurooppalaisen ETRS89-vertausjärjestelmän kansallinen realisaatio EUREF-FIN-vertauskehys ja suositellaan sen käyttöä kartastotöissä ja paikkatietopalveluissa muun muassa Kartastokoordinaattijärjestelmän (KKJ) sijaan. Suositus on tarkoitettu ensisijaisesti paikkatietoaineistojen ja -järjestelmien tuottajille, mutta myös käyttäjille. Suositus on luonteeltaan tekninen. Sen tavoitteena on tukea ETRS89-vertausjärjestelmän käyttöä Suomessa sekä yhtenäistää käytettävä vertauskehys. Tämä JHS suositus korvaa JHS 153 ETRS89-järjestelmän mukaiset koordinaatit Suomessa -suosituksen. 

Suositus on kirjoitettu JHS 136 -suosituksessa kuvatun teknisen eritelmän muotoon. Vaatimukset on erotettu muusta tekstistä ja vaatimusten muoto on esitetty lihavoituna. Tässä JHS-suosituksessa esitetyt vaatimukset eivät ole julkisen hallinnon organisaatioille velvoittavia. Suosituksen hyödyntäjien tulee kuitenkin ottaa huomioon muun muassa INSPIRE-direktiiviin liittyvät säädökset. Suositus antaa työkalut INSPIRE-säädösten täyttämiseen koordinaattijärjestelmien osalta.

Tags: EUREF-FIN, paikkatieto
Organization: Valtiovarainministeriö
Arkkitehtuurin käyttö hankkeissa ja projekteissa -ohje

Tämä dokumentti on ohje, miten arkkitehtuuria käytetään terveyden ja hyvinvoinnin kohdealueen keskeisissä hankkeissa ja projekteissa. Ohje on tarkoitettu erityisesti hankkeiden tai projektien ohjausryhmille, arkkitehtuurivastaaville ja projektipäälliköille sekä hankeen tai projektin arkkitehtuurin mukaisuutta valvovalle pääarkkitehdille ja arkkitehtuuriryhmälle sekä koordinointiryhmälle. (01.10.2013)

Tags: Hankehallinta, Hankesalkunhallinta, Kokonaisarkkitehtuuri, Projektinhallinta, Terveys ja hyvinvointi
Organization: Sosiaali- ja terveysministeriö
PERA Tekninen arkkitehtuuriratkaisu tietovarantojen rajapintapalveluiden toteuttamiselle

Tekninen määrittely tietovarantojen rajapintapalvelujen yhtenäiseksi toteutustavaksi (tavoitetilan teknologia-arkkitehtuuri). (09.01.2012)
Määrittelyssä kuvataan tekniset linjaukset tietoteknisten palveluiden rajapintojen toteutukseen ja määritellään, kuinka vastuut palvelua kutsuvan ja palvelua tarjoavan organisaation välillä jakautuvat. Määrittelyssä ei oteta kantaa yksittäisiin rajapintoihin eikä siihen kuinka rajapinnat käytännössä toteutetaan.

Määrittelyssä kuvatut ratkaisumallit on alun perin suunniteltu käytettäviksi perustietovarantojen rajapinnoissa, mutta määrityksiä voidaan soveltaa myös muissa julkisen hallinnon tietojärjestelmäpalveluiden rajapinnoisssa sekä aineistojen välitysratkaisuissa.

Määrittelyn kohderyhmiä ovat:

- julkisen hallinnon tietojärjestelmien kehittäjät
- järjestelmäkehityshankkeiden vetäjät ja asiantuntijat
- teknologia-arkkitehtuurista vastaavat. 

PERA-määrittelyt on päivitetty ja siirretty palveluväylän viiterakkitehtuurin liitteeksi.

Tags: perustietovarannot, rajapinnat, rajapintapalvelut, tietojärjestelmäpalvelut, tietovarannot
Organization: Valtiovarainministeriö
LIPAS WMS-palvelu

Liikuntapaikat.fi / Lipas on WMS-rajapintapalvelu, jonka kautta on saatavilla seuraavat karttatasot (suluissa tekninen nimi): Liikunta-alueet (0), Liikuntareitit (1) ja Liikuntapaikat.

Palvelu perustuu Suomen liikunta- ja virkistyspaikkojen sijainti- ja ominaisuustietoja sisältävään LIPAS -aineistoon. Aineistoja hallinnoi Jyväskylän yliopiston liikuntatieteellinen tiedekunta.

Lipas-tietokannan tiedot ovat avointa aineistoa. Palvelun käyttö on maksutonta  eikä vaadi autentikointia eli tunnistautumista käyttäjätunnuksen ja salasanan avulla.

Tags: Ei-Inspire, Karttakuvapalvelu, avoindata.fi, infoMapAccessService
Organization: Jyväskylän yliopisto
Tampereen kantakartta ilman kiinteistörajoja

Tampereen kaupungin ylläpitämä sijaintitarkka kaavan pohjakartta-aineisto, maastoa, rakennettua ympäristöä ja kiinteistöjaotusta kuvaavia tietoja. Aineisto on tuotettu ilmakuvauksien, maastomittauksien ja kiinteistötoimitusten sekä rakennuslupakäsittelyn toimenpiteiden kautta. Päivitys ja ylläpito jatkuvaa. Aineisto sisältää kiinteistöt, rakennukset, liikenneväylät, nimistöt ja tunnisteet, vesistöt, korkeustiedot, maa- ja kasvipeitteen, runkopisteet sekä muut kohteet.

Aineisto saatavissa ETRS-GK24 (EPSG:3878) ja ETRS-TM35FIN (EPSG:3067) koordinaatistojärjestelmissä. Saatavissa WMS-palveluna. Lisensointisyistä kiinteistörajoja ei avoimena datana jaettavassa kantakartta-aineistossa toistaiseksi näy.

Kantakartan tulkinnassa voi auttaa JHS 185 -dokumentaatio.

Tags: kartta, kaupunki, kaupunkialue, paikkatieto, tiet
Organization: Tampere
Tampereen opaskartta

Opaskartta on yleistetty karttatuote, jonka ylläpitomittakaava on 1:20 000. Kartan alue kattaa koko Tampereen kantakaupungin. Kartta sisältää mm. seuraavat tiedot: nimistö, kadut, tiet ja rautatieyhteydet, julkiset rakennukset, kerrostaloalueet, pientaloalueet, teollisuusalueet, viheralueet, metsä- ja peltoalueet sekä kunnan rajat. Lisäksi kartassa on esitetty kaupunginosien ja osa-alueiden nimet sekä joitakin nähtävyyksiä.

Aineistoa päivitetään jatkuvasti. Aineiston koordinaatistojärjestelmä on ETRS-GK24(3878) ja sitä ylläpidetään sähköisesti vektorimuodossa. Saatavissa WMS-palveluna.

Tags: kartta, kaupunki, kaupunkialue, tiet
Organization: Tampere
Tampere Journeys API

Joukkoliikenteen rajapinta, joka yhdistelee GTFS- ja SIRI-rajapintojen tietoja kehittäjälle helppokäyttöisempään muotoon. Rajapintaa kehitetään edelleen eli se on toistaiseksi beta-versio.

Rajapinta kertoo esimerkiksi reitit, linjat, pysäkit ja aikataulutiedot. Attribuuteista löytyy myös seudullinen maksuvyöhyke.

Rajapinnan tarkempi kuvaus [ITS Factoryn wikissä](http://wiki.itsfactory.fi/index.php/Journeys_API). 

Tags: joukkoliikenne, linja-autoliikenne
Organization: Tampere
Tampereen äänestysalueet

Tampereen äänestysalueet esittää ajantasaisen äänestysaluejaon. Äänestysaluejaon päättää kunnan keskusvaalilautakunta. Äänestysaluejaon ominaisuustietoja ovat äänestyspaikan tunnus ja nimi. Nimi kertoo kyseisen alueen äänestyspaikan, tunnus on Tampereella käytetty alueen yksilöivä id. Taustajärjestelmän rajoitteiden vuoksi nimi sisältää myös äänestysalueen tunnuksen.

Aineistoa ylläpidetään Oracle-ympäristössä ja siinä tapahtuu muutoksia harvoin. Aineiston koordinaatistojärjestelmä on ETRS-GK24.

Europarlamenttivaalien 2014 [äänestysaluejakokartta](http://www.tampere.fi/material/attachments/aa/5gXbpgxfI/Aanestysaluejako2014.pdf) sisältää äänestyspaikkojen tarkemmat osoitteet.

Tags: äänestysalueet, äänestäminen
Organization: Tampere
Tampereen luonnonmuistomerkit

Tampereella sijaitsevat luonnonmuistomerkit. Aineisto on muodostettu kuvaruutudigitointina kantakartalla.

Aineiston natiivi koordinaattijärjestelmä on ETRS-GK24 (EPSG:3878). Saatavissa myös WMS- ja WFS-palveluna. Aineiston ylläpito jatkuvaa. Sama sisältö on katseltavissa myös paikkatietoikkunassa.

WFS-palvelun kautta aineistoa voidaan kutsua useissa eri formaateissa osoitteen outputFormat-parametrilla. Vaihtoehtoina ovat muun muassa: JSON, GML2, GML32, SHAPE-ZIP, CSV. 

Tags: Luonto, Ympäristö
Organization: Tampere
JHS 187 Tunnussuositusten koontisuositus

Tässä julkisen hallinnon suosituksessa määritellään maankäyttö- ja rakennuslain mukaisten kaavojen, tonttijakojen, rajoitusalueiden ja rakennuskieltojen tunnuksia. Lisäksi määritellään sitovissa tonttijaoissa käytettävä kaavayksikön tunnuksen muoto sekä yleisen alueen tunnuksessa käytettävät ryhmätunnukset.

Tämä suositus koskee myös kiinteistöstä ja siihen rinnastettavasta muusta rekisteriyksiköstä luovutetun vuokraoikeuden tunnusta (laitostunnus) ja vuokratusta alueesta käytettävää tunnusta (vuokra-aluetunnus). Suosituksessa kuvataan laitostunnuksen sekä vuokra-aluetunnuksen muoto sekä niiden antaminen.

Suositus on tarkoitettu noudatettavaksi julkisen hallinnon tietojärjestelmien tiedonsiirrossa.

JHS 187 sisältää uudistetut versiot JHS 134 Kaava-, tonttijako- ja rakennuskieltotunnukset - ja JHS 142 Vuokraoikeuden laitostunnus ja vuokra-aluetunnus -suosituksista. Uudistetun kiinteistörekisteriasetuksen voimaantulon myötä JHS 138 Kiinteistötunnus, määräalatunnus ja käyttöoikeusyksikkötunnus on muuttunut tarpeettomaksi ja se lakkautetaan. (10.04.2014)

Tags: yhteentoimivuus
Organization: Valtiovarainministeriö
JHS 186 Luokitussuositusten koontisuositus

Tähän JHS-suositukseen on koottu aiemmin omina erillisinä suosituksinaan olleet luokitukset. Tämä suositus korvaa seuraavat suositukset: JHS 121 Toimialaluokitus, JHS 122 Kuntien luokitusjärjestelmä, JHS 123 Valtioiden ja maiden luokitusjärjestelmä, JHS 124 Sektoriluokitus, JHS 125 Rakennusluokitus, JHS 126 Sosioekonomisen aseman luokitus, JHS 128 Tuoteluokitus, JHS 140 Koulutusluokitus, JHS 148 Maankäyttöluokitus, JHS 150 Ammattiluokitus ja JHS 151 Julkisyhteisöjen tehtäväluokitus. (13.06.2013)

Tags: yhteentoimivuus
Organization: Valtiovarainministeriö
JHS 185 Asemakaavan pohjakartan laatiminen

Tässä julkisen hallinnon suosituksessa ja sen liitteissä esitetään vaatimukset asemakaavan pohjakartalle. Siinä annetaan vaatimukset kaavoitusmittauksille, asemakaavan pohjakartan laatimiselle ja sen kuvaustekniikalle sekä ohjeet kaavoitusmittauksen ja asemakaavan pohjakartan tarkastamisesta. (02.05.2014)

Tags: yhteentoimivuus
Organization: Valtiovarainministeriö
JHS 184 Kiintopistemittaus EUREF-FIN-koordinaattijärjestelmässä

Suomessa on otettu käyttöön yleiseurooppalainen koordinaattijärjestelmä ja korkeusjärjestelmä. Järjestelmien määrittelyt ja suositukset niiden käyttämiseksi ovat julkisen hallinnon suosituksissa JHS 153, JHS 154 ja JHS 163. Näiden järjestelmien mukaan laaditut aineistot ovat yhteensopivia INSPIRE-direktiivin määrittelemällä tavalla valtioiden rajoista riippumatta. Myös maan rajojen sisällä aineistojen yhteiskäyttö on tehokasta. Järjestelmät on realisoitu maastoon mittaamalla koko maan kattavat valtakunnalliset kiintopisteistöt. Paikalliset kiintopisteet ja mittaukset sidotaan valtakunnallisiin pisteisiin. Tässä suosituksessa käsitellään EUREF-FIN-kiintopisteiden luokittelu, mittausmenetelmät, koordinaattien määrittäminen ja tarkkuusvaatimukset. Tässä suosituksessa käytetään ISO19111:n ja INSPIRE-direktiivin mukaista termistöä. Valtakunnallisia kiintopistetietoja on saatavissa Maanmittauslaitoksen Ammattilaisen Karttapaikalta. (13.06.2013)

Tags: yhteentoimivuus
Organization: Valtiovarainministeriö
JHS 182 ICT-palvelujen kehittäminen: Laadunvarmistus

Suositus opastaa organisaatioita ICT-palvelujen laadunvarmistukseen niiden koko elinkaaren ajan. Suositus perustuu julkisen ja yksityisen sektorin tietohallintojen hyviin käytäntöihin, joita on kerätty suosituksen laadinnan yhteydessä. Lähdemateriaalina on käytetty mm. ITIL-mallia, Valtionhallinnon tietoturvallisuuden johtoryhmä VAHTI:n ohjeita, Verohallinnon, Maanmittauslaitoksen, MMMTiken ja Valtiokonttorin ohjeistoja sekä yksityisen sektorin yleisesti käyttämiä ohjeita ja menetelmiä. Suositus on osa ICT-palvelujen kehittäminen -suositussarjaa. Suositus keskittyy ICT-palvelujen (ohjelmisto ja sen avulla tuotettu palvelu) laatuun suosittelemalla mitä laadun varmistamiseksi tulisi tehdä. Suosituksessa ei käsitellä yksityiskohtaisesti laadunvarmistusmenetelmiä eikä suositus käsittele hankinta-, tuotekehitys-, palvelu-, ylläpito- tai muunkaan prosessin laatua ja prosessin laadun varmistamista, vaikkakin näillä on selkeä vaikutus ICT-palvelujen laatuun. (13.06.2013)

Tags: yhteentoimivuus
Organization: Valtiovarainministeriö
JHS 174 ICT-palvelujen palvelutasoluokitus

Tämän suosituksen tarkoitus on määrittää julkisessa hallinnossa käytettävien keskeisten jatkuvien ICT-palvelujen palvelutasoluokat ja laatukriteerit. Tavoitteena on yhtenäistää tietyissä valituissa jatkuvissa ICT-palveluissa käytettävät laatumääreet valtakunnallisella palvelutasoluokituksella ja näin parantaa tietojärjestelmien ja palvelujen yhteentoimivuutta sekä yksittäisen toimijan että toimija- ja prosessirajat ylittävien palvelujen kohdalla. Tässä suosituksessa kuvataan keskeinen palvelutasoihin liittyvä laatuterminologia, ICT-palveluissa tyypillisesti käytettävät laatumääreet sekä muutaman keskeisen ICT-palvelun suositeltu palvelutasoluokittelu. (18.08.2011)

Tags: yhteentoimivuus
Organization: Valtiovarainministeriö
JHS 173 ICT-palvelujen kehittäminen: Vaatimusmäärittely

Tämän suosituksen tarkoituksena on opastaa tietojärjestelmiä hankkivia organisaatioita järjestelmän hankinnassa antamalla ohjeita ja malleja järjestelmän vaatimusten määrittelemiseksi. Suositus perustuu julkisen sektorin hyviin käytäntöihin ja eri organisaatioiden laatimiin ohjeisiin. Tämä suositus on osa ICT-palvelujen kehittäminen-suositussarjaa. Vaiheena suositus sijoittuu esiselvityksen jälkeen. (18.08.2011)

Tags: JHS-suositukset, yhteentoimivuus
Organization: Valtiovarainministeriö
JHS 172 ICT-palvelujen kehittäminen: Esiselvitys

Tässä suosituksessa kuvataan julkisen hallinnon esiselvitysmenetelmän toteutusprosessi vaiheittain ja vaiheisiin liittyvät toimintaohjeet. Tämä suositus on osa ICT-palvelujen kehittäminen-suositussarjaa. Vaiheena suositus sijoittuu kehittämiskohteiden tunnistamisen jälkeen. Esiselvityksen tehtävänä on tuottaa tietoa toimintamallien tai tietojärjestelmän kehittämisestä päättäville sekä määrittää lähtökohdat mahdolliselle tietojärjestelmän hankinnalle. (18.08.2011)

Tags: yhteentoimivuus
Organization: Valtiovarainministeriö
JHS 171 ICT-palvelujen kehittäminen: Kehittämiskohteiden tunnistaminen

Tässä suosituksessa kuvataan menetelmä kehittämiskohteiden tunnistamiseksi ICT-palveluita kehitettäessä. Tämä suositus on osa ICT-palvelujen kehittäminen-suositussarjaa. Suosituksessa ohjataan valmistautumista toiminnan kehittämisprojektin tai tietojärjestelmähankinnan esiselvitysprojektiin. Vaiheena suositus sijoittuu kokonaisarkkitehtuurin kuvauksen jälkeen, jossa on kuvattu organisaation koko toiminta, toiminnassa käytettävät tiedot ja järjestelmät sekä teknologiat ja kehittäminen kokonaisuutena. Tämä suositus käsittelee organisaation tietyn osan tai osien kehittämiskohteiden tunnistamista. (18.08.2011)

Tags: yhteentoimivuus
Organization: Valtiovarainministeriö